Kilyukaszthatatlan a Michelin új gumija
A biciklibelső innovatív szerkezetének és alakjának köszönhetően maguktól "begyógyulnak" a kisebb sérülések.
Persze minden relatív, de a kisebb sérülés jelen esetben olyan méretű ártalmat jelent, amitől egy hagyományos gumibelső legalábbis pillanatok alatt leeresztene. Szóval sajnos egyelőre nem golyóálló.

Két, szemmel látható különbség van: egyrészről fel nem fújt állapotban a belső felszíne inkább téglatestre emlékeztet, másrészről ezen a felszínen kis dudorok figyelhetőek meg.

Nagyrészt ezen két dolognak köszönhetően amikor légnyomással látjuk el, a gumi nem szétnyúlik (mint a hagyományos verzió), hanem épp hogy nagyobb nyomás alakul ki a szerkezetében. Ez az anyagon belüli nyomás az, ami a kisebb sérülések okozta lyukakat azonnal összezárja.

AJÁNLOTT LINKEK:

További részletek – angolul (Gizmodo)
Tech